
Je li dozvoljeno uspostavljati halke u mesdžidu za razgovor o ovosvjetskim stvarima?


* 
* 
* 
* 
* 
* 
* 

 
Može li se u halkama u džamiji razgovarati o dunjalučkim stvarima?

**Zabranjeno je u džamiji uspostavljanje halki u kojima se razgovara o ovosvjetskim dobrima**


Amr b. Šuajb prenosi od svoga oca Šuajba, a ovaj od svoga oca da je Resulullah, sallallahu alejhi ve sellem, zabranio kupoprodaju u džamiji, objavljivanje izgubljene stvari, recitiranje poezije i uspostavljanje halki petkom prije džuma-namaza.46


Ibn Mesud, radijallahu anhu, prenio je sljedeće Resulullahove, sallallahu alejhi ve sellem, riječi: “Pred ***[Kijametski](https://pitajucene.com/search/kijamets/questions/ "Pretraži pitanja o Kijametskom danu")*** dan pojavit će se ljudi koji će u džamijama uspostavljati halku do halke, ali će u njima razgovarati o ovome svijetu; s njima nemojte sjedjeti, oni s Allahom nemaju nikakve veze! 47


**Propisi vezani za poglavlje**


**Prvo**, na osnovu prethodnog hadisa u džamijama je zabranjeno uspostavljanje halki u kojima se vodi razgovor o ovosvjetskim dobrima. Šejh Džemaluddin el-Kasimi prenio je sljedeći citat od Ibnul-Hadždža: “Ono što neki ljudi čine, okupljajući se u halke i razgovarajući o ovosvjetskim dobrima i kojekakvim događajima, zabranjeno je. Već smo kazali da su džamije izgrađene radi namaza, čitanja Kur’ana, zikra, razmišljanja, stjecanja nauke, čak ni tada se glas ne podiže kako se ne bi uznemiravali oni koji klanjaju i ***[zikr](https://pitajucene.com/search/zikr/questions/ "Pretraži pitanja o zikru")*** čine.”48


**Drugo**, također je zabranjeno uspostavljanje halki petkom prije džuma namaza, posebno je zabranjeno prakticiranje tzv. “redovnih predavanja petkom”, novotarije koja se proširila u nekim muslimanskim zemljama, i na nju se odnosi gore navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** koji ima općenito ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***. O tome da je to uvedena stvar, da je nisu prakticirale prve generacije i da to uznemirava one koji spominju Allaha, dželle šanuhu, i klanjaju – da i ne govorimo.


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


